
ΤΜΗΜΑ……………………
ΚΛΙΝΙΚΗ……………………………
ΕΣΩΤΕΡΙΚΟΣ ΚΑΝΟΝΙΣΜΟΣ
Άρθρο 1 -  Ίδρυση
[bookmark: _Hlk129338676]Ιδρύεται στο Τμήμα …………………………….…. της Σχολής ………………………..………… του Πανεπιστημίου Θεσσαλίας (εφεξής: «Π.Θ.»), «Πανεπιστημιακή Κλινική» (εφεξής: «Κλινική»), με τίτλο «……………………………..……….…………….», διεθνής ονομασία «………………………………» και διακριτικό τίτλο «………………..……..………», με σκοπό την εξυπηρέτηση των διδακτικών και ερευνητικών αναγκών στα γνωστικά αντικείμενα ……………………………………………….., όπως αυτά αναλύονται στο άρθρο 3 του παρόντος.
Στην Κλινική ……… και υπό ενιαία Διεύθυνση λειτουργούν οι ακόλουθες Ειδικές Μονάδες (εφεξής «Μονάδες») ( ΕΦΟΣΟΝ  ΥΠΑΡΧΟΥΝ)
· Μονάδα ……….. – Συντομογραφία 
· Μονάδα ………….. –Συντομογραφία 

Άρθρο 2 - Εσωτερικός Κανονισμός
Ο Εσωτερικός Κανονισμός της ιδρυόμενης με το προηγούμενο άρθρο «Κλινικής», η οποία αποτελεί ακαδημαϊκή μονάδα του «Π.Θ.», καθορίζεται σύμφωνα με τους ορισμούς των επόμενων άρθρων.
Άρθρο 3 - Αποστολή 
Η «Κλινική» θα έχει ως αποστολή:
(α) Την κάλυψη των διδακτικών αναγκών των φοιτητών του οικείου Τμήματος σε προπτυχιακό και μεταπτυχιακό επίπεδο στα γνωστικά αντικείμενα:
[bookmark: _Hlk129350490][bookmark: _Hlk129337972](i) …………………………………………………………………………………………………………………….
(ii) ……………………………………………………………………………………………………………………
(iii) …………………………………………………………………………………………………………………..
(β) Την κάλυψη αντίστοιχων διδακτικών αναγκών άλλων Τμημάτων του «Π.Θ.», εφόσον τούτο είναι δυνατό και ζητείται από τα τμήματα αυτά.
(γ) Τη διεξαγωγή έρευνας η οποία θα επικεντρώνεται:
(i) …………………………………………………………………………………………………………………….
(ii) ……………………………………………………………………………………………………………………
(iii) …………………………………………………………………………………………………………………..
(δ) Τη συνεργασία και ανταλλαγή επιστημονικών γνώσεων με άλλα Ανώτατα Εκπαιδευτικά Ιδρύματα της ημεδαπής, αναγνωρισμένα ιδρύματα της αλλοδαπής, ερευνητικούς και τεχνολογικούς φορείς της ημεδαπής και αλλοδαπής, εφόσον οι επιστημονικοί τους στόχοι συμπίπτουν ή είναι συναφείς με αυτούς της «Κλινικής».
(ε) Τη συνεργασία με άλλες Κλινικές ή εργαστήρια Δημοσίων Φορέων, Οργανισμούς, Ινστιτούτα, Επιχειρήσεις, δήμους, κοινότητες και λοιπούς κοινωνικούς και επιστημονικούς φορείς ή και κοινωφελή ιδρύματα με σκοπό τη συμβολή της «Κλινικής» στη βελτίωση της ποιότητας των προϊόντων ή υπηρεσιών και της παραγωγικότητας.
(στ) Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων επιστημονικών εκδηλώσεων με την πρόσκληση Ελλήνων και επιστημόνων εγνωσμένου κύρους της αλλοδαπής και την πραγματοποίηση δημοσιεύσεων και εκδόσεων στην Ελλάδα και στο εξωτερικό.
(ζ) Την παροχή εξειδικευμένων υπηρεσιών προς τρίτα φυσικά ή νομικά πρόσωπα σύμφωνα με την ισχύουσα νομοθεσία και τον σκοπό του Ιδρύματος, και ιδίως προς τους φορείς του δημόσιου τομέα, όπως αυτός οριοθετείται σύμφωνα με την περ. α’ της παρ. 1 του άρθ. 14 του Ν.4270/2014 όπως ισχύει.
(η) Την εκπόνηση ερευνητικών και αναπτυξιακών έργων/προγραμμάτων, την οικονομική διαχείριση των οποίων αναλαμβάνει ο Ειδικός Λογαριασμός Κονδυλίων Έρευνας του Ιδρύματος (εφεξής: «Ε.Λ.Κ.Ε.»), καθώς και την οργάνωση και παροχή επιμορφωτικών προγραμμάτων μέσω του Κέντρου Επιμόρφωσης και Διά Βίου Μάθησης στα γνωστικά αντικείμενα της Κλινικής.
(θ) Την παροχή υπηρεσιών σε ιδιώτες και κάθε νομικής μορφής οργανισμούς σύμφωνα με τα όσα προβλέπονται στο άρθρο 51 του Ν.4957 ΦΕΚ A' 141/21.07.2022, όπως ισχύει.
Άρθρο 4 - Διοίκηση - Αρμοδιότητες
1. Ο Διευθυντής της «Κλινικής» θα εκλέγεται σύμφωνα με τη διαδικασία που προβλέπεται στο άρθρο 55 του Ν.4957/2022 όπως ισχύει, στις βαθμίδες του Καθηγητή ή Αναπληρωτή Καθηγητή πλήρους απασχόλησης, του οποίου το γνωστικό αντικείμενο καλύπτει τα γνωστικά αντικείμενα του «Κλινικής», όπως αυτά προσδιορίζονται στο άρθρο 3 της παρούσας. 
2. Ο Διευθυντής της «Κλινικής» έχει τις ακόλουθες αρμοδιότητες:
(α) προΐσταται και εποπτεύει τη λειτουργία της «Κλινικής», 
(β) μεριμνά για την εφαρμογή του Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων και Κλινικών του Ιδρύματος, του παρόντος Εσωτερικού Κανονισμού Λειτουργίας, του Εσωτερικού Κανονισμού Λειτουργίας του Ιδρύματος, των αποφάσεων των Οργάνων του, καθώς και για την τήρηση της νομοθεσίας, 
(γ) έχει την ιδιότητα του Επιστημονικά Υπευθύνου σε έργα/προγράμματα του «Ε.Λ.Κ.Ε.», ο οποίος διαχειρίζεται τους ίδιους πόρους της «Κλινικής», 
(δ) εισηγείται προς τον Πρύτανη την τοποθέτηση ή διάθεση διοικητικού προσωπικού του Ιδρύματος για την υποστήριξη της «Κλινικής»,
(ε) εισηγείται προς την Επιτροπή Ερευνών του «Π.Θ.», την πρόσληψη έκτακτου ερευνητικού, επιστημονικού και λοιπού προσωπικού για τις ανάγκες της «Κλινικής», 
(στ) υπογράφει τις συμβάσεις που συνάπτει η «Κλινική» για την παροχή υπηρεσιών προς  τρίτους, 
(ζ) Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων και χώρων, σε περίπτωση που δεν υπάρχει άλλη σχετική απόφαση. Επίσης, έχει την ευθύνη για την προστασία των οργάνων και των εγκαταστάσεων από βλάβες, την ασφαλή παραμονή του προσωπικού, των φοιτητών και επισκεπτών και γενικά την ευθύνη για την απρόσκοπτη λειτουργία της «Κλινικής». 

Άρθρο 5 - Προσωπικό
1. Η τοποθέτηση μελών Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. στην Κλινική θα πραγματοποιείται σύμφωνα με τις διατάξεις του άρθρου 57 του Ν.4957/2022 όπως ισχύουν. 
2. Στην «Κλινική» δύναται να τοποθετείται διοικητικό προσωπικό του Ιδρύματος και να απασχολούνται οι ακόλουθες κατηγορίες προσωπικού:
(α) επισκέπτες καθηγητές και επισκέπτες ερευνητές, 
(β) ερευνητές επί συμβάσει,
(γ) επιστημονικοί συνεργάτες της παρ. 1 του άρθρου 58 του Ν.4957/2022 όπως ισχύει, 
(δ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασίας ορισμένου χρόνου σε περίπτωση εκτέλεσης έργων/ προγραμμάτων της Κλινικής. 
(ε) προσωπικό του Ιδρύματος για την εκτέλεση πρόσθετου έργου επ’ αμοιβή.

3. Η μισθοδοσία του προσωπικού της ως άνω παραγράφου δεν θα βαρύνει τον προϋπολογισμό του «Π.Θ.» και θα καλύπτεται αποκλειστικά από πόρους της «Κλινικής», η διαχείριση της οποίας θα πραγματοποιείται μέσω του «Ε.Λ.Κ.Ε.».
4. Οι πράξεις τοποθέτησης σε Πανεπιστημιακές Κλινικές ή Ειδικές Μονάδες  αυτών που είναι εγκατεστημένες σε Πανεπιστημιακά Νοσοκομεία που εμπίπτουν στην αρμοδιότητα του Υπουργείου Παιδείας, Θρησκευμάτων και Αθλητισμού κοινοποιούνται με την επιμέλεια του αρμόδιου οργάνου για την έκδοση της πράξης προς το Διοικητικό Συμβούλιο του Νοσοκομείου.
5. Σε περίπτωση Πανεπιστημιακής Κλινικής, ή Ειδικών Μονάδων αυτών που έχουν εγκατασταθεί σε νοσοκομεία του Εθνικού Συστήματος Υγείας (Ε.Σ.Υ), η τοποθέτηση εγκρίνεται από το Διοικητικό Συμβούλιο του Νοσοκομείου, έπειτα από θετική εισήγηση του επιστημονικού συμβουλίου, με κριτήριο τη συνάφεια της ειδικότητας του  τοποθετούμενου με το αντικείμενο της Πανεπιστημιακής Κλινικής και τη λειτουργία του νοσοκομείου.

Άρθρο 6 - Πόροι – Έσοδα

Η Κλινική και οι «Μονάδες» αυτής  λειτουργούν αποκλειστικά με ιδίους πόρους, οι οποίοι θα προέρχονται από: 
1. Την υλοποίηση ερευνητικών και αναπτυξιακών προγραμμάτων, την εκπόνηση μελετών και την παροχή υπηρεσιών προς δημόσιους, ιδιωτικούς και κοινωνικούς φορείς.
2. Τη διάθεση ερευνητικών και  εν γένει επιστημονικών προϊόντων.
3. Την παροχή υπηρεσιών σύμφωνα με το άρθρο 51  του Ν. 4957/2022 (ΦΕΚ 141/Α΄), όπως τροποποιήθηκε με το άρθρο 52 του Ν.5094/2024.
4. Τις ειδικές εισφορές και κάθε είδους χρηματοδοτήσεις από διεθνείς οργανισμούς και Νομικά ή Φυσικά Πρόσωπα.
5. Τις κληρονομιές, τις δωρεές, τις χορηγίες και τις κληροδοσίες στο Πανεπιστήμιο Θεσσαλίας για τους σκοπούς της Κλινικής και εφόσον δεν τίθενται όροι που αντιβαίνουν σε αυτούς.
6. Συνέδρια και εκπαιδευτικά σεμινάρια.
7. Κάθε άλλη νόμιμη πηγή. 

Η διαχείριση των πόρων της Κλινικής και των Μονάδων αυτής πραγματοποιείται από τον «Ε.Λ.Κ.Ε.». με Επιστημονικό Υπεύθυνο του έργου διαχείρισης τον Διευθυντή της Κλινικής.

Άρθρο 7 - Εγκατάσταση - Λειτουργία
1.  Η «Κλινική» θα λειτουργεί, σύμφωνα με τον Κανονισμό του Ιδρύματος και σε χώρους που παραχωρούνται σ' αυτή και συγκεκριμένα …………………………………………, για την εγκατάσταση των συστημάτων και του λοιπού τεχνικού εξοπλισμού που είναι αναγκαίος για τη διενέργεια των εργαστηριακών ασκήσεων και των ερευνητικών προγραμμάτων. Στον χώρο εγκατάστασης τοποθετείται πινακίδα με τον τίτλο της «Κλινικής».
2. Ο Διευθυντής θα ενημερώνεται πριν από τη διεξαγωγή κάθε εργασίας, που γίνεται στην «Κλινική» στα πλαίσια ερευνητικού προγράμματος ή άλλου έργου, που έχει αποφασισθεί και καθορίζει την προτεραιότητα στην χρησιμοποίηση οργάνων και χώρων, σε περίπτωση που δεν υπάρχει σχετική απόφαση.
3. Ο Διευθυντής έχει την ευθύνη για την εν γένει λειτουργία της «Κλινικής», τη χρησιμοποίηση οργάνων και υλικών που ανήκουν σ' αυτό, την παραμονή των εργαζομένων (προσωπικού, φοιτητών, επισκεπτών), στους χώρους, καθώς και στην προστασία των οργάνων και εγκαταστάσεων του «Κλινικής» από βλάβες.
4. Η χρησιμοποίηση ειδικών οργάνων της «Κλινικής», επιτρέπεται μόνο στο προσωπικό του ή άλλους ερευνητές, που έχουν ειδική επί των συστημάτων ή οργάνων αυτών εκπαίδευση και εξουσιοδότηση από το Διευθυντή αυτής. Κινητά όργανα και συστήματα, τα οποία παραδίδονται για την διεξαγωγή εργασιών, επιστρέφονται, μετά τη χρησιμοποίηση τους, στην κατάσταση που είχαν παραδοθεί.
5. Κάθε εργαζόμενος ή επισκέπτης στις εγκαταστάσεις, οφείλει να τηρεί τους κανόνες υγιεινής και ασφάλειας που έχει θεσπίσει η Κλινική ή το Ίδρυμα.

Άρθρο 8 - Διαδικασίες και όροι ασφάλειας της εργασίας και της υγιεινής των εργαζομένων
1. Η «Κλινική» με ευθύνη του Διευθυντή του, θα εξασφαλίζει όλες τις προϋποθέσεις για την ασφάλεια της εργασίας και της υγιεινής των εργαζομένων και των εγκαταστάσεων. Επίσης θα παρέχει στους εργαζόμενους όλα τα μέσα ασφάλειας και θα διατηρεί τον εξοπλισμό σε άριστη κατάσταση.
2. Η «Κλινική» θα διαθέτει το δικό της κανονισμό ασφάλειας. Η πρόσβαση στους χώρους θα επιτρέπεται σε εξουσιοδοτημένο προσωπικό, ενώ θα τοποθετηθεί ευκρινής σήμανση.
3. Η «Κλινική» θα φροντίζει με συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστάσεις του όσο και στον περιβάλλοντα χώρο.
4. Οι εργαζόμενοι στις εγκαταστάσεις της «Κλινικής» υποχρεούνται, αν η φύση του έργου τους το επιβάλλει, να φέρουν κατά τη διάρκεια της εργασίας τους κατάλληλη ενδυμασία.
Άρθρο 9 - Γενικές Αρχές Επεξεργασίας Δεδομένων Προσωπικού Χαρακτήρα
1. Η επεξεργασία των δεδομένων προσωπικού χαρακτήρα πραγματοποιείται από το Ίδρυμα πάντα με σεβασμό προς τις βασικές αρχές, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016 [ΓΚΠΔ (Γενικός κανονισμός για την Προστασία των Δεδομένων) ή GDPR], ήτοι της νομιμότητας, αντικειμενικότητας και διαφάνειας της επεξεργασίας, του περιορισμού του σκοπού της επεξεργασίας, της ελαχιστοποίησης των δεδομένων, της ακρίβειας αυτών, του  περιορισμού της περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας & τις προβλέψεις της ισχύουσας εθνικής νομοθεσίας, ήτοι του Ν. 4624/2019 όπως κάθε φορά θα ισχύει.
2. Η «Κλινική» όταν επεξεργάζεται δεδομένα προσωπικού χαρακτήρα θα φροντίζει ώστε: 
(α) Να τα έχει συλλέξει και να τα επεξεργάζεται νόμιμα, δυνάμει των προβλέψεων της υφιστάμενης νομοθεσίας και των προϋποθέσεων που αυτή θέτει, 
(β) Να τα επεξεργάζεται μόνο για καθορισμένους, ρητούς και νόμιμους σκοπούς, 
(γ) Να λαμβάνει τα κατάλληλα τεχνικά και οργανωτικά μέτρα, ούτως ώστε να υποβάλλονται σε επεξεργασία κατά τρόπο που εγγυάται την ενδεδειγμένη ασφάλειά τους, (μεταξύ άλλων την προστασία τους από μη εξουσιοδοτημένη ή παράνομη επεξεργασία και τυχαία απώλεια, καταστροφή ή φθορά), επανεξετάζοντας περιοδικά την επάρκεια και την αποτελεσματικότητα των μέτρων αυτών, 
(δ) Να καταβάλει τις απαραίτητες προσπάθειες, ώστε τα δεδομένα προσωπικού χαρακτήρα που διατηρεί και επεξεργάζεται να είναι πάντα ακριβή και επικαιροποιημένα, 
(ε) Να μη διατηρεί τα δεδομένα προσωπικού χαρακτήρα που συλλέγει για χρονικό διάστημα μεγαλύτερο από ό,τι επιβάλουν οι σκοποί, δυνάμει των οποίων συνελέγησαν και τέθηκαν σε επεξεργασία, έχοντας τη δυνατότητα να τα διατηρήσει και για μεγαλύτερο χρονικό διάστημα εφόσον και μόνο εάν η επεξεργασία τους είναι απαραίτητη.
3. Η «Κλινική» θα φροντίζει ώστε τα υποκείμενα των δεδομένων, να μπορούν να ασκήσουν τα δικαιώματα που τους αναγνωρίζει η νομοθεσία, αναφορικά με τη συλλογή και την επεξεργασία των δεδομένων προσωπικού χαρακτήρα. Τα δικαιώματα αυτά είναι τα ακόλουθα: (i) Το δικαίωμα πρόσβασης στα δεδομένα. (ii) Το δικαίωμα διόρθωσης των δεδομένων, (iii) Το δικαίωμα διαγραφής των δεδομένων («δικαίωμα στη λήθη»), (iv) Το δικαίωμα περιορισμού της επεξεργασίας των δεδομένων, (v) Το δικαίωμα στη φορητότητα των δεδομένων, (vi) Το δικαίωμα αντίρρησης στην επεξεργασία των δεδομένων.
Άρθρο 10 - Μεθοδολογία διασφάλισης ποιότητας και διακρίβωσης των οργάνων
1. Η μεθοδολογία διασφάλισης της ποιότητας και της διακρίβωσης των οργάνων της «Κλινικής» θα προβλέπει τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές και διεθνείς προδιαγραφές.
Άρθρο 11 - Χρήση των υποδομών της «Κλινικής»
1. Η χρήση των υποδομών της «Κλινικής» επιτρέπεται μόνο σε άτομα που ανήκουν στην ακαδημαϊκή κοινότητα του Ιδρύματος και συγκεκριμένα σε αυτά που ανήκουν στις κάτωθι κατηγορίες: 
(α) μέλη ΔΕΠ και λοιποί διδάσκοντες/ουσες, 
(β) προπτυχιακοί και μεταπτυχιακοί φοιτητές/τριες,
(γ) ερευνητές/τριες, 
(δ) τεχνικό και εκπαιδευτικό προσωπικό, 
(ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το Ίδρυμα, 
(στ) διοικητικοί υπάλληλοι. 
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν τις υποδομές της Κλινικής μόνο μετά από άδεια του Διευθυντή.
3. Κάθε εργαζόμενος ή επισκέπτης στις εγκαταστάσεις οφείλει να τηρεί τους κανόνες υγιεινής και ασφάλειας που έχει θεσπίσει η Κλινική ή το Ίδρυμα.
4. H χρήση του εξοπλισμού της Κλινικής επιτρέπεται μόνο στο επιστημονικό προσωπικό ή σε άλλους ερευνητές που έχουν εκπαιδευτεί στη χρήση των συγκεκριμένων οργάνων και έχουν εξουσιοδοτηθεί από τον Διευθυντή.
Άρθρο 12 - Διαδικασίες και όροι ασφάλειας των πληροφοριών, τήρηση επιχειρηματικού απορρήτου
1. Στη περίπτωση σύναψης σύμβασης παροχής υπηρεσιών, για την προστασία του επιχειρηματικού απόρρητου και των συμφερόντων του αντισυμβαλλόμενου Φορέα, θα προβλέπεται ειδικό άρθρο στο οποίο θα χαρακτηρίζεται ο βαθμός εμπιστευτικότητας των πληροφοριών που θα πρέπει να διαθέσει ο Φορέας για την ολοκλήρωση του έργου.
2. Οι πληροφορίες θα χαρακτηρίζονται είτε ως πληροφορίες ιδιαίτερα εμπιστευτικές, είτε απλά ως εμπιστευτικές, είτε ως μη εμπιστευτικές. Στην πρώτη περίπτωση, η «Κλινική» δεν θα έχει κανένα δικαίωμα άλλης άμεσης ή έμμεσης χρήσης των πληροφοριών, πέραν του συγκεκριμένου έργου που θα αφορά η σύμβαση, στην δεύτερη περίπτωση θα μπορεί να κάνει έμμεση χρήση των πληροφοριών με τους όρους που προβλέπει η σύμβαση (δημοσιεύσεις, στατιστικές μελέτες, έντυπα του Ιδρύματος ή της «Κλινικής», σε ενημερωτικές εκδηλώσεις, κ.α.), ενώ στην τρίτη περίπτωση η «Κλινική» θα μπορεί να χρησιμοποιήσει τις πληροφορίες με όποιο τρόπο θελήσει.
3. Σε κάθε περίπτωση απαγορεύεται να τεθεί ως όρος στη σύναψη σύμβασης παροχής υπηρεσιών με τρίτους ότι τα αποτελέσματα της εργασίας της «Κλινικής» είναι απόρρητα.
Άρθρο 13 - Διαχείριση και αποθήκευση υλικών και πληροφοριών
1. Τα υλικά που αγοράζονται για τις ανάγκες των υλοποιούμενων έργων παρακολουθούνται μέσα από τις διαδικασίες τήρησης αποθήκης. Ο Επιστημονικά Υπεύθυνος του κάθε έργου θα έχει επίσης τη συνολική ευθύνη για τον έλεγχο των αποθεμάτων (stock) και τις διαδικασίες παραγγελιών.
2. Το προσωπικό της  «Κλινικής» έχει την ευθύνη της διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους χώρους και τη διατήρησή τους σε άριστη κατάσταση. Για όλες τις προσφερόμενες υπηρεσίες η «Κλινική» διατηρεί πλήρες μηχανογραφημένο αρχείο πληροφοριών.
3. Η διαχείριση και η αποθήκευση των πληροφοριών για κάθε έργο θα γίνεται από τον Επιστημονικά Υπεύθυνο, ο οποίος και θα είναι ο αποκλειστικά υπεύθυνος έναντι του αντισυμβαλλόμενου για την τήρηση των σχετικών όρων του άρθρου για το επιχειρηματικό απόρρητο.
4. Η εγκατάσταση ή απεγκατάσταση Hardware ή Software στους Ηλεκτρονικούς Υπολογιστές της «Κλινικής» επιτρέπεται μόνο από τα αρμόδια προς τούτο όργανα του τμήματος ή από εξουσιοδοτημένους τεχνικούς εταιρειών οι οποίες έχουν αναλάβει την τεχνική υποστήριξη ή προμήθεια εξοπλισμού. Η μετακίνηση εξοπλισμού από τους χώρους της «Κλινικής» απαγορεύεται, εκτός και αν αυτό γίνεται μετά από έγκριση των αρμόδιων οργάνων του τμήματος ή στα πλαίσια ανάγκης επισκευής. Στην δεύτερη περίπτωση θα έχουν εκδοθεί, με ευθύνη του Ειδικού Τεχνικού Προσωπικού (ΕΤΠ), τα σχετικά παραστατικά που κατά περίπτωση προβλέπονται.
Άρθρο 14 - Θέματα ηθικής και δεοντολογίας της έρευνας
1. Τα θέματα ηθικής και δεοντολογίας της έρευνας που αφορούν τα έργα παροχής υπηρεσιών που θα υλοποιούνται από την «Κλινική» τα επιλαμβάνεται η Επιτροπή Ηθικής και Δεοντολογίας της Έρευνας (Ε.Η.Δ.Ε.) που λειτουργεί στο Ίδρυμα με σκοπό να παρέχει σε ηθικό και δεοντολογικό επίπεδο εγγύηση αξιοπιστίας των έργων.
2. Η διαδικασία υποβολής ερωτημάτων προς την Ε.Η.Δ.Ε επί θεμάτων ηθικής και δεοντολογίας της έρευνας των έργων παροχής υπηρεσιών που χρήζουν διερεύνησης, καθορίζονται με βάση τις διατάξεις του Ν.4957/2022 (άρθρα 277-282) και τον Κανονισμό Αρχών και Λειτουργίας της Ε.Η.Δ.Ε., που περιλαμβάνεται στον Οδηγό Χρηματοδότησης και Διαχείρισης του Ε.Λ.Κ.Ε. 
3. Στον ανωτέρω Κανονισμό εξειδικεύονται τα έγγραφα που υποβάλλονται από τους επιστημονικά υπευθύνους όπως, αίτηση, ερωτηματολόγιο και έκθεση καταλληλότητας και η διαδικασία υποβολής τους, ο τρόπος λειτουργίας και λήψης αποφάσεων της Ε.Η.Δ.Ε..
Άρθρο 15 - Τηρούμενα βιβλία
1. Για τις ανάγκες της «Κλινικής» θα τηρούνται τα ακόλουθα βιβλία και στοιχεία (σε ψηφιακή ή/και έντυπη μορφή):
(i) βαθμολόγιο φοιτητών, 
(ii) βιβλίο πρωτοκόλλου, 
(iii) βιβλίο πρακτικών-αποφάσεων, 
(iv) βιβλίο περιουσιακών στοιχείων (πάγιος εξοπλισμός), 
(v) αρχείο ερευνητικών προγραμμάτων, 
(vi) αρχείο ερευνητικών δεδομένων.
2. Με απόφαση του Διευθυντή μπορεί να τηρείται και κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο.
Άρθρο 16 - Τίτλος-Σφραγίδα
1. Ο τίτλος της «Κλινικής» θα αναγράφεται σε κάθε έντυπό της, μαζί με το διακριτικό της τίτλο. Ο τίτλος αυτός καθώς και τα στοιχεία του/της Διευθυντή/τριας της «Κλινικής» αναγράφονται στους χώρους που είναι εγκατεστημένη η «Κλινική».
2. Η «Κλινική» θα χρησιμοποιεί για την αλληλογραφία της όμοια στρόγγυλη σφραγίδα με αυτή του τμήματος και την προσθήκη του τίτλου της  καθώς και του διακριτικού τίτλου. 
[bookmark: _GoBack]3. Ανάλογη σφραγίδα με τα στοιχεία στην αγγλική γλώσσα θα χρησιμοποιεί η «Κλινική» για την ξενόγλωσση αλληλογραφία της.
Άρθρο 17 - Έναρξη Ισχύος
Η ισχύς του παρόντος Κανονισμού αρχίζει από τη λήψη απόφασης της Συγκλήτου. 

